wannaphong/clean_thaiwikipedia huggingface dataset:
# ถัด พรหมมาณพ
ถัด พรหมมาณพ (11 มกราคม พ.ศ. 2442 - 15 กรกฎาคม พ.ศ. 2502) อดีตรัฐมนตรีไม่ประจำกระทรวง และอดีตสมาชิกสภาผู้แทนราษฎรจังหวัดพัทลุง 4 สมัย

 ประวัติ 
นายถัด พรหมมาณพ เกิดเมื่อวันที่ 11 มกราคม พ.ศ. 2442ประวัติครู ๑๖ มกราคม ๒๕๑๑
. สำนักงานเลขาครุสภา. 2511 เป็นบุตรของนายพุ่ม และ นางบุญมี พรหมมาณพ สำเร็จการศึกษาระดับวุฒิ ปป. จาก โรงเรียนฝึกหัดครูบวรนิเวศ (มหาวิทยาลัยราชภัฏพระนคร ในปัจจุบัน) สมรสกับนางเปี่ยม พรหมมาณพ (สกุลเดิม: เตมียะทัต) มีบุตร-ธิดา รวม 7 คน

การทำงาน
ถัด เริ่มรับราชการเป็นครูฝึกสอนที่โรงเรียนพัทลุง ก่อนที่จะลาออกเพื่อมาศึกษาต่อ หลังจากจบการศึกษา จึงเข้ารับราชการครั้งแรกที่โรงเรียนพาณิชยการวัดสามพระยา (มหาวิทยาลัยเทคโนโลยีราชมงคลพระนคร วิทยาเขตพณิชยการพระนคร ในปัจจุบัน) ใน พ.ศ. 2467 ถึง พ.ศ. 2477 และได้กลับเข้ามารับราชการอีกครั้งในตำแหน่งครู และเจริญในหน้าที่จนได้เป็นครูใหญ่ที่โรงเรียนพัทลุง ต่อมาลาออกจากราชการเป็นครั้งที่ 2 เพื่อมาลงเล่นการเมือง จนกระทั่งกลับมารับราชการอีกครั้ง ที่กองแผนงาน กรมสามัญศึกษา กระทรวงศึกษาธิการนักการเมืองถิ่นจังหวัดพัทลุง. สานิตย์ เพชรกาฬ สำนักวิจัยและพัฒนา สถาบันพระปกเกล้า. 2550

 งานการเมือง 
ถัด ลงสมัครรับเลือกตั้งสมาชิกสภาผู้แทนราษฎรจังหวัดพัทลุงครั้งแรก ใน พ.ศ. 2480 ซึ่งได้รับเลือกตั้งในครั้งแรก และได้รับเลือกจนถึง พ.ศ. 2495 รวม 4 สมัย

ถัด ได้รับตำแหน่งทางการเมืองสำคัญ คือ รัฐมนตรีไม่ประจำกระทรวง ในรัฐบาลพันตรีควง อภัยวงศ์ เมื่อปี พ.ศ. 2491

 สมาชิกสภาผู้แทนราษฎร 
ถัด พรหมมาณพ ได้รับการเลือกตั้งเป็นสมาชิกสภาผู้แทนราษฎรทั้งหมด 4 สมัย คือ
 การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2480 จังหวัดพัทลุง
 การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2481 (เลือกตั้งซ่อม) จังหวัดพัทลุง
 การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2491 จังหวัดพัทลุง
 การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2495 จังหวัดพัทลุง

 ถึงแก่อนิจกรรม 
ถัด พรหมมาณพ เสียชีวิตด้วยโรคอัมพาตในสมอง เมื่อวันที่ 15 กรกฎาคม พ.ศ. 2502 สิริอายุรวม 60 ปี มีพิธีพระราชทานเพลิงศพเมื่อวันที่ 23 กรกฎาคม พ.ศ. 2502 ณ วัดคูหาสวรรค์ อำเภอเมืองพัทลุง จังหวัดพัทลุง

 เครื่องราชอิสริยาภรณ์
# ตีสาม คืนสาม 3D
ตีสามคืนสาม 3D  เป็นภาพยนตร์ไทย 3 มิติแนวสยองขวัญสั้น 3 เรื่อง สร้างโดย ไฟว์สตาร์โปรดักชั่น กำกับโดย พุฒิพงศ์ สายศรีแก้ว, กิรติ นาคอินทนนท์ และ อิสรา นาดี นำแสดงโดย เรย์ แมคโดนัลด์, อินทัช เหลียวรักวงศ์, ธวัช พรรัตนประเสริฐ, เพตี้อิ โฮการิ, ศุทธสิทธิ์ พจน์ฐศักดิ์, วรชัย นวลศรี ในคืน 3 สิ พิชญ์สินี อัตถปัญญาพล, ศุภนาฎ จิตตลีลา, ฤๅชนก มีแสง, หทัยชัช เอื้อกิตติโรจน์ ในคอนแวนต์, สินจัย เปล่งพานิช, จิราวัฒน์ วชิรศรัณย์ภัทร, ธวัช พรรัตนประเสริฐ, พงศธร ศรีปินตา ในกงเต๊ก โดยเป็นเรื่องราวสยองขวัญที่เกิดขึ้น ณ ช่วงเวลาตีสาม ที่เชื่อกันว่าวิญญาณของคนตายจะใกล้ชิดกับคนเป็นมากที่สุด กำหนดเข้าฉายในวันที่ 16 มกราคม พ.ศ. 2557 ภาพยนตร์ทำรายได้ 20.6 ล้านบาท20 อันดับหนังไทยทำเงินประจำปี 2557

 เรื่องย่อ 
คืนสาม:"รู้หรือยัง...พี่หรั่งตายแล้ว..."เรื่องเริ่มต้นที่งานศพ"พี่หรั่ง"ขาใหญ่แก๊งมอเตอร์ไซด์ที่เปิดร้านสัก ได้เกิดรถมอเตอร์ไซด์คว่ำตาย แต่จะเป็นไปได้ยังไงที่คนอย่างหรั่งจะตายด้วยเรื่องแบบนี้ แต่ถึงอย่างนั้น หรั่งก็ตายแล้ว ก้อยแฟนของพี่หรั่งเดินเข้ามาในงานศพพร้อมกับโบโซ่ลูกน้องคนสนิท ท่ามกลางเสียงซุบซิบนินทา เพราะหรั่งตายเพียง 3 วันทั้งคู่ก็คบกันอย่างเปิดเผย

ไม่เพียงแค่นั้น ยังมีเสียงลือกันว่า...หลายคนในแก๊งอยากให้หรั่งตาย เพื่อเก็บเงินก้อนใหญ่ไว้โดยที่ไม่ต้องแบ่งหรั่ง รูปถ่ายของหรั่งตั้งอยู่หน้าโลง สายตาเหมือนโกรธแค้นอะไรบางอย่าง...หรือว่าเคียดแค้นใครบางคน เขาว่ากันว่า...คนตายจะกลับมาในคืนที่ 3 เพื่อสะสางเรื่องที่ยังค้างคาใจให้หมดไป...คืนนี้ หรั่งจะกลับมา และจะเป็นคนหลอนที่ยาวนานไม่ลืม...

คอนแวนต์:โรงเรียนคอนแวนต์แห่งหนึ่งมีเรื่องเล่าว่าหากคืนไหนได้ยินเสียงเปียโน จากโบสถ์ต้องห้าม ว่ากันว่าเป็นเสียงจากซิสเตอร์หัวขาดเป็นผู้เล่นเปียโน เด็กนักเรียนกลุ่มหนึ่งต้องการพิสูจน์ว่า เรื่องเหล่านี้เป็นจริงหรือไม่ จึงตัดสินใจลุกขึ้นมากลางดึกเพื่อจะค้นหาความจริง...เตรียมพบกับบทสรุปหลอนเกินคาดได้ใน"คอนแวนต์"

กงเต๊ก:ร้านทำเครื่องกงเต๊กได้รับออร์เดอร์จำนวนมากเลยต้องทำงานให้ทันกำหนด ต้าและมอดต้องอยู่ทำของเพื่อให้ส่งทันเวลา โดยมีเจ๊และเฮียเข้ามาคุมงาน แต่แล้วขณะที่มอดอู้งานก็เจอข่าวรถของเจ๊คว่ำ หญิงคนขับเสียชีวิตคาที่ เฮียและมอดขนลุกเกรียวเมื่อหันไปเห็นเจ๊ยังนั่งอยู่ในห้อง.....ค่ำคืนอันยาวนานที่ต้องอยู่ทำงานร่วมกับผีจะลงเอยอย่างไร...
# หม่อมราชวงศ์ดวงใจ ปราโมช
หม่อมราชวงศ์ดวงใจ ปราโมช เป็นหม่อมในพระเจ้าบรมวงศ์เธอ กรมขุนวรจักรธรานุภาพ

หม่อมราชวงศ์ดวงใจเป็นธิดาของพระองค์เจ้าทับทิม กับ หม่อมแย้ม และเป็นนัดดาในสมเด็จพระเจ้าหลานเธอ เจ้าฟ้ากรมพระอนุรักษ์เทเวศร์ต่อมาเสกสมรสกับพระเจ้าบรมวงศ์เธอ กรมขุนวรจักรธรานุภาพ พระโอรสและพระธิดา 11 พระองค์ ได้แก่

 หม่อมเจ้าหญิง ไม่มีพระนาม
 หม่อมเจ้าชาย ไม่มีพระนาม
 หม่อมเจ้าหญิงเมาฬี ปราโมช
 หม่อมเจ้าหญิงฉวีวาด ปราโมช (หม่อมในกรมหมื่นวรวัฒน์สุภากร และ อ้างตัวว่าเป็นพระราชเทวีในสมเด็จพระนโรดมพรหมบริรักษ์ กษัตริย์แห่งกัมพูชาองค์ที่ 2 แห่งราชอาณาจักรกัมพูชา)
 หม่อมเจ้าหญิงคอยท่า ปราโมช
 หม่อมเจ้าชายจำรูญ ปราโมช
 หม่อมเจ้าหญิงโอษฐอ่อน ปราโมช
 หม่อมเจ้าชายเสพย์บัณฑิตย์ ปราโมช
 หม่อมเจ้าชาย ไม่มีพระนาม
 หม่อมเจ้าหญิงรัมแข ปราโมช
 หม่อมเจ้าชายคำรบ ปราโมช (พลโท พระวรวงศ์เธอ พระองค์เจ้าคำรบ)
# การขนส่งสาธารณะ
thumb|220px|รถไฟใต้ดินมอสโก
thumb|220px|รถไฟฟ้าเอ็มทีอาร์ในฮ่องกง
thumb|รถไฟฟ้าแอร์เออแอร์
thumb|สถานีฉัตรปติศิวาชีของมุมไบ สถานีรถไฟที่พลุกพล่านที่สุดในประเทศอินเดีย

การขนส่งสาธารณะ คือบริการคมนาคมขนส่งผู้โดยสารที่สามารถใช้ได้โดยสาธารณชน ซึ่งแตกต่างจากรถแท็กซี รถร่วม หรือรถเมล์เช่าเหมาคันที่จะไม่รับผู้โดยสารแปลกหน้าหากไม่มีการตกลงกันก่อนล่วงหน้า

วิธีการขนส่งสาธารณะรวมไปถึงรถประจำทางสาธารณะ รถราง รถลาก และรถไฟ แล้วยังหมายรวมถึงระบบขนส่งมวลชนเช่นรถไฟฟ้าและรถไฟฟ้าใต้ดินและเรือข้ามฟาก สายการบิน รถทัวร์ และรถไฟระหว่างเมืองมักจะใช้ในการขนส่งผู้โดยสารระหว่างเมือง มีการพัฒนาเครือข่ายรถไฟความเร็วสูงในหลายพื้นที่ทั่วโลกอีกด้วย

การขนส่งสาธารณะส่วนใหญ่ให้บริการโดยมีกำหนดเวลา แท็กซี่ร่วมให้บริการเมื่อมีผู้โดยสารหรือมีผู้โดยสารเต็มคันแล้วแต่กรณี ระบบการขนส่งที่เป็นโครงข่ายรองมีให้บริการในพื้นที่ที่มีประชากรน้อยหรือในพื้นที่ที่ต้องการการให้บริการส่งถึงหน้าบ้าน

การขนส่งสาธาณะในมหานครมีความแตกต่างในพื้นที่เอเซีย อเมริกาเหนือ และยุโรปเป็นอย่างมาก ในเอเซียการขนส่งมวลชนมีผู้ให้บริการคือบริษัทเอกชนหรือมหาชนที่แสวงหาผลกำไรและผู้ลงทุนทางการอสังหาริมทรัพย์ ในอเมริกาเหนือ หน่วยงานด้านการขนส่งมวลชนเป็นผู้ดูแลการบริการขนส่งสาธารณะ ในยุโรป รัฐบาลมักมอบหมายให้บริษัทเอกชนเป็นผู้ดูแลจัดการการขนส่งสาธารณะ

บริการขนส่งสาธารณะได้รับกำไรจากการเก็บค่าโดยสารซึ่งอาจจะขึ้นอยู่กับระยะทางของการเดินทางหรืออาจจจะเก็บแบบราคาเดียวก็ได้ หากมีจำนวนผู้โดยสารมากและราคาค่าเดินทางสูงพอก็อาจจะทำให้มีกำไรได้ ทั้งนี้รัฐบาลอาจจะอัดฉีดเงินภาษีเพื่อสนับสนุนการดำเนินงาน เมืองบางเมืองมีการให้บริการขนส่งสาธารณะที่ไม่เสียค่าใช้จ่ายโดยรัฐบาลเป็นผู้ออกค่าดำเนินงานทั้งหมด

เหตุผลทางประวัติศาสตร์และเศรษฐศาสตร์ทำให้มีการใช้การขนส่งสาธารณะในรูปแบบที่แตกต่างกันไป ประเทศในโลกเก่ามักมีระบบที่น่าเชื่อถือและครอบคลุมพื้นที่ใหญ่ซึ่งให้บริการเมืองที่มีประชากรมากแต่เดิม ทั้งนี้ประเทศในโลกใหม่มักประสบปัญหา "คนเมือง" และมีระบบขนส่งมวลชนที่ไม่ทั่วถึง
อ้างอิง
# Rhynchocinetidae
Rhynchocinetidae เป็นวงศ์ของครัสเตเชียนวงศ์หนึ่ง จำพวกกุ้ง ใช้ชื่อวงศ์ว่า Rhynchocinetidae

โดยพบทั่วโลก 2 สกุล 17 ชนิด อาศัยอยู่ในทะเลเท่านั้น ในฝั่งทะเลอันดามันของไทยพบ 2 สกุล 2 ชนิด มีลักษณะโดยทั่วไป คือ เปลือกคลุมหัวเรียบ ไม่มีรอยหยักนูน เปลือกคลุมหัวกับกรีเชื่อมต่อไม่สมบูรณ์ ทำให้กรีสามารถขยับไปมาได้ ฟันกรีหยาบใหญ่ ก้ามของขาเดินคู่แรกทั้งสองข้าง ขนาดเกือบเท่ากัน ขาเดินคู่ที่สองมีขนาดใหญ่กว่าและยาวกว่าขาเดินคู่แรก ตัวผู้จะมีก้ามใหญ่กว่าปกติ กุ้งในวงศ์นี้มีขนาดเล็ก ความยาวเพียง 2-6 เซนติเมตร มีสีสันและลวดลายตามตัวแปลกตา สำหรับกุ้งในวงศ์นี้ที่เป็นที่รู้จักดี คือ กุ้งมดแดง (Rhynchocinetes durbanensis) ที่นิยมเลี้ยงกันเป็นสัตว์น้ำสวยงาม
หน้า 110-111, รู้เฟื่องเรื่อง กุ้งทะเลสวยงาม. "Blue Planet" โดย สถาบันวิทยาศาสตร์ทางทะเล ม.บูรพา บางแสน. นิตยสาร Aquarium Biz ฉบับที่ 43 ปีที่ 4: มกราคม 2014

การจำแนก

Cinetorhynchus Holthuis, 1995
Cinetorhynchus brucei Okuno, 2009
Cinetorhynchus concolor (Okuno, 1994)
Cinetorhynchus erythrostictus Okuno, 1997
Cinetorhynchus fasciatus Okuno & Tachikawa, 1997
Cinetorhynchus hawaiiensis Okuno & Hoover, 1998
Cinetorhynchus hendersoni (Kemp, 1925)
Cinetorhynchus hiatti (Holthuis & Hayashi, 1967)
Cinetorhynchus manningi Okuno, 1996
Cinetorhynchus reticulatus Okuno, 1997
Cinetorhynchus rigens (Gordon, 1936)
Cinetorhynchus striatus (Nomura & Hayashi, 1992)

Rhynchocinetes H. Milne-Edwards, 1837
Rhynchocinetes albatrossae Chace, 1997
Rhynchocinetes australis Hale, 1941
Rhynchocinetes balssi Gordon, 1936
Rhynchocinetes brucei Okuno, 1994
Rhynchocinetes conspiciocellus Okuno & Takeda, 1992
Rhynchocinetes durbanensis Gordon, 1936
Rhynchocinetes enigma Okuno, 1997
Rhynchocinetes holthuisi Okuno, 1997
Rhynchocinetes ikatere Yaldwyn, 1971
Rhynchocinetes kuiteri Tiefenbacher, 1983
Rhynchocinetes rathbunae Okuno, 1996
Rhynchocinetes serratus (H. Milne-Edwards, 1837)
Rhynchocinetes typus H. Milne-Edwards, 1837 – ชนิดต้นแบบ
Rhynchocinetes uritai Kubo, 1942
# ศุภสิธ เตชะตานนท์
ศุภสิธ เตชะตานนท์ (23 ตุลาคม พ.ศ. 2485 – 24 กรกฎาคม พ.ศ. 2563) อดีตสมาชิกสภาผู้แทนราษฎรจังหวัดขอนแก่น 6 สมัย

 ประวัติ 
ศุภสิธ เกิดเมื่อวันที่ 23 ตุลาคม พ.ศ. 2485 เป็นบุตรของนายสิงห์พล นางเมี่ยวเจ็ง เตชะตานนท์ประวัติผู้สมัคร ส.ส.  กรมการปกครอง สมรสกับนางภาวิณี เตชะตานนท์ มีบุตรชาย 3 คน คือ ดร.ศุภณัจ เตชะตานนท์ อดีตรองประธานสภาองค์การบริหารส่วนจังหวัดขอนแก่น และ สมาชิกสภาจังหวัดขอนแก่น 3 สมัย, ศุภกิจ เตชะตานนท์ และ ศุภรุจ เตชะตานนท์ (รุจ เดอะสตาร์) นักร้องชื่อดัง

 งานการเมือง 
ศุภสิธ เข้าสู่วงการการเมืองด้วยการเป็นนายกเทศมนตรีเทศบาลตำบลเมืองพล เมื่อ พ.ศ. 2517  ก่อนที่จะได้รับเลือกตั้งสมาชิกสภาผู้แทนราษฎรครั้งแรก ใน พ.ศ. 2526 สังกัดพรรคกิจสังคม และได้รับเลือกตั้งเรื่อยมาจนถึง พ.ศ. 2539 รวม 6 สมัย

พ.ศ. 2550 ได้ลงสมัครรับเลือกตั้งสมาชิกสภาผู้แทนราษฎรจังหวัดขอนแก่นในเขต 2 ประกอบไปด้วยอำเภอบ้านไผ่ อำเภอพล อำเภอหนองสองห้อง อำเภอชนบท อำเภอแวงน้อย อำเภอแวงใหญ่ อำเภอเปือยน้อย อำเภอโนนศิลา และอำเภอโคกโพธิ์ไชย ซึ่งมีส.ส. ได้ 3 คน แต่ไม่ได้รับการเลือกตั้ง เนื่องจากอยู่ในอันดับที่ 5 ได้คะแนน 41,162 คะแนน

 สมาชิกสภาผู้แทนราษฎร 
ศุภสิธ เตชะตานนท์ ได้รับการเลือกตั้งเป็นสมาชิกสภาผู้แทนราษฎรทั้งหมด 6 สมัย คือ
 การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2526 จังหวัดขอนแก่น สังกัดพรรคกิจสังคม
 การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2529 จังหวัดขอนแก่น สังกัดพรรคสหประชาธิปไตย
 การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2531 จังหวัดขอนแก่น สังกัดพรรคชาติไทย
 การเลือกตั้งสมาชิกสภาผู้แทนราษฎรไทยเป็นการทั่วไป มีนาคม พ.ศ. 2535 จังหวัดขอนแก่น สังกัดพรรคชาติไทย
 การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2538 จังหวัดขอนแก่น สังกัดพรรคชาติไทย
 การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2539 จังหวัดขอนแก่น สังกัดพรรคความหวังใหม่

 ถึงแก่กรรม 
ศุภสิธ ถึงแก่กรรมด้วยโรคมะเร็งปอด ที่โรงพยาบาลศรีนครินทร์ คณะแพทยศาสตร์ มหาวิทยาลัยขอนแก่น เมื่อวันที่ 24 กรกฎาคม พ.ศ. 2563 สิริอายุรวม 77 ปี 

 เครื่องราชอิสริยาภรณ์ 
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์อันเป็นที่เชิดชูยิ่งช้างเผือกและเครื่องราชอิสริยาภรณ์อันมีเกียรติยศยิ่งมงกุฎไทย , เล่ม ๑๑๗ ตอนที่ ๒๕ ข หน้า ๑๑, ๑ ธันวาคม ๒๕๔๓
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์ , เล่ม ๑๑๔ ตอนที่ ๒๗ ข หน้า ๒๕, ๓ ธันวาคม ๒๕๔๐
# สายเซ็นนิจิมาเอะ
สายเซ็นนิจิมาเอะ (สาย 5) (千日前線) เป็นเส้นทางรถไฟใต้ดินเทศบาลโอซากะในโอซากะ ประเทศญี่ปุ่น ดำเนินการโดย การคมนาคมเทศบาลโอซากะ มีสถานีปลายทางได้แก่ สถานีโนดะฮันชิง และมินามิทัตสึมิ ตัวย่อสถานีขึ้นต้นด้วยตัว S

 ระบบรถไฟฟ้า 
 25 ซีรีส์ (ตั้งแต่ ค.ศ. 1991)
 50 ซีรีส์ (ตั้งแต่ ค.ศ. 1969-1994)
 100 ซีรีส์ (ตั้งแต่ ค.ศ. 1979-1989)
 30 ซีรีส์ (ตั้งแต่ ค.ศ. 1991-1995)

เซ็นนิจิมาเอะ
# สายชูโอ (รถไฟใต้ดินเทศบาลโอซากะ)
สายชูโอ (สาย 4)  เป็นเส้นทางรถไฟฟ้าใต้ดินในนครโอซากะ ประเทศญี่ปุ่น ในระบบรถไฟใต้ดินเทศบาลโอซากะ โดยมีแนวเส้นทางใต้ถนนชูโอ ตัวย่อของสถานีขึ้นต้นด้วยตัว C

 ระบบรถไฟฟ้า 
 20 ซีรีส์ (ตั้งแต่ ค.ศ. 1984)
 24 ซีรีส์ (ตั้งแต่ ค.ศ. 1991)
 7000 ซีรีส์ (ตั้งแต่ ค.ศ. 1986)
 7020 ซีรีส์ (ตั้งแต่ ค.ศ. 2004)

 อดีต 
 800 ซีรีส์ (ตั้งแต่ ค.ศ. 1961-1978)
 900 ซีรีส์ (ตั้งแต่ ค.ศ. 1964-1978)
 30 ซีรีส์ (ตั้งแต่ ค.ศ. 1967-1969, 1983-1995)
 50 ซีรีส์ (ตั้งแต่ ค.ศ. 1969-1991)
# Hymenoceridae
Hymenoceridae เป็นวงศ์ของครัสเตเชียนวงศ์หนึ่ง จำพวกกุ้ง ใช้ชื่อวงศ์ว่า Hymenoceridae

มีลักษณะทั่วไปมีเปลือกคลุมหัวและลำตัวเรียบ ลำตัวแบนข้าง ขอบปลายของสันหางมีหนาม 2 คู่ third maxilliped 3 ปล้องสุดท้ายแผ่แบนปล้องที่ 2 กว้างกว่าปล้องที่ 3 ก้ามของขาเดินคู่ที่ 2 แผ่แบน บางครั้งแบนใหญ่เหมือนใบไม้ ขอบด้านในของก้ามคู่ที่สองเป็นรอยหยักเหมือนฟันเลื่อย เป็นกุ้งที่มีขนาดเล็ก มีความยาวประมาณ 1-5 เซนติเมตร มีรูปร่างแปลกตา สีสันสดใสหน้า 108, รู้เฟื่องเรื่อง กุ้งทะเลสวยงาม. "Blue Planet" โดย สถาบันวิทยาศาสตร์ทางทะเล ม.บูรพา บางแสน. นิตยสาร Aquarium Biz ฉบับที่ 43 ปีที่ 4: มกราคม 2014

การจำแนก
ทั่วโลกพบ 2 สกุล จำนวนอย่างน้อย 3 ชนิด (บางข้อมูลว่า 4 ชนิด) ในทะเลอันดามันสำรวจพบ 2 สกุล 2 ชนิด

 Hymenocera Latreille, 1819
Hymenocera picta Dana, 1852

Phyllognathia Borradaile, 1915b
Phyllognathia ceratophthalma (Balss, 1913)
Phyllognathia simplex Fujino, 1973
# สายซาไกซูจิ
สายซาไกซูจิ (สาย 6, สายสีน้ำตาล)  เป็นเส้นทางรถไฟฟ้าในนครโอซากะ ดำเนินการโดยรถไฟใต้ดินเทศบาลโอซากะ มีชื่อเรียกต่าง ๆ ได้แก่ รถไฟฟ้าด่วนสาย 6 (高速電気軌道第6号線) รถไฟฟ้าด่วนนครโอซากะสาย 6 (大阪市高速鉄道第6号線) และ รถไฟฟ้าสาย 6 (6号線（堺筋線）) ตัวย่อของเส้นทางคือ K

 ระบบรถไฟฟ้า 
 66 ซีรีส์ (ตั้งแต่ ค.ศ. 1993)
 Hankyu 3300 ซีรีส์ (ตั้งแต่ ค.ศ. 1969)
 Hankyu 5300 ซีรีส์ (ตั้งแต่ ค.ศ. 1979)
 Hankyu 7300 ซีรีส์ (ตั้งแต่ ค.ศ. 1989)
 Hankyu 8300 ซีรีส์ (ตั้งแต่ ค.ศ. 1989)
 60 ซีรีส์ (ตั้งแต่ ค.ศ. 1969-2003)

 สถานีรถไฟฟ้า
# สายนางาโฮริสึรูมิเรียวกูจิ
สายนางาโฮริสึรูมิเรียวกูจิ (สาย 7, สายสีเขียวอ่อน)  เป็นเส้นทางรถไฟฟ้าในนครโอซากะ ระบบรถไฟใต้ดินเทศบาลโอซากะ มีชื่อเรียกต่าง ๆ ดังนี้
 รถไฟฟ้าด่วนสาย 7 (高速電気軌道第7号線)
 รถไฟฟ้าด่วนนครโอซากะสาย 7 (大阪市高速鉄道第7号線)
 รถไฟฟ้าสาย 7 (7号線（長堀鶴見緑地線）)

ตัวย่อของเส้นทางคือ "N"

 ระบบรถไฟฟ้า 
 70 ซีรีส์ 4 คันต่อขบวน (ตั้งแต่ ค.ศ. 1990)
# สายอิมาซาโตซูจิ
สายอิมาซาโตซูจิ  เป็นเส้นทางรถไฟใต้ดินเทศบาลโอซากะ วิ่งจากสถานี ไปยังสถานี  ภายในนครโอซากะ ตัวย่อของเส้นทางคือตัว I วันที่เปิดให้บริการครั้งแรกนั้น ตรงกับคริสต์มาสอีฟ (24 ธันวาคม) ในปี ค.ศ. 2006 สีประจำเส้นทางคือสีส้ม

 ระบบรถไฟฟ้า 
 80 ซีรีส์ (4 คันต่อขบวน ตั้งแต่ ค.ศ. 2006)
# เพนกวินเจนทู
เพนกวินเจนทู  เป็นนกที่บินไม่ได้จำพวกเพนกวินชนิดหนึ่ง พบกระจายพันธุ์ในซีกโลกทางตอนใต้ เช่น หมู่เกาะฟอล์กแลนด์, เกาะเซาท์จอร์เจียและหมู่เกาะเซาท์แซนด์วิช เป็นต้น

เพนกวินเจนทูเป็นหนึ่งในสมาชิกสามชนิดในสกุล Pygoscelis  โดยหลักฐานทางนิวเคลียร์ดีเอ็นเอแสดงให้เห็นว่า เพนกวินเจนทูแบ่งแยกออกจากเพนกวินชนิดอื่น ๆ ประมาณ 38 ล้านปีที่ผ่านมา ประมาณ 2 ล้านปีหลังจากบรรพบุรุษของเพนกวินสกุล Aptenodytes ปรากฏออกมา อย่างไรก็ตาม เพนกวินในสกุลเดียวกันชนิดอื่นอย่างเพนกวินอาเดลีแยกออกจากสมาชิกชนิดอื่น ๆ ประมาณ 19 ล้านปีที่ผ่านมา ส่วนเพนกวินชินสแตรปและเพนกวินเจนทูออกตัวออกมาเมื่อประมาณ 14 ล้านปีมาแล้ว

เพนกวินเจนทูเป็นเพนกวินที่มีความสูงเมื่อยืนเต็มที่ประมาณ 75 เซนติเมตร ทำให้เป็นเพนกวินที่มีขนาดใหญ่เป็นอันดับ 3 ของโลกรองมาจากเพนกวินจักรพรรดิและเพนกวินราชา แต่เพนกวินเจนทูว่องไวมากเมื่ออยู่ในน้ำ โดยสามารถทำความเร็วได้ถึง 35 กิโลเมตรต่อชั่วโมง ด้วยปีกที่ยาวใหญ่เหมือนครีบและรูปร่างที่เพรียวเหมือนตอร์ปิโด ทำให้เป็นนกที่ว่ายได้เร็วที่สุดในโลก โดยล่าเคย, หมึก และครัสเตเชียนเป็นอาหาร มีลักษณะเด่นคือ มีแถบสีขาวบริเวณขมับทั้งสองข้าง จะงอยปากเป็นสีเหลืองส้ม และพังผืดที่ตีนเป็นสีเหลืองสดใส

เพนกวินเจนทูเข้าสู่วัยเจริญพันธุ์เมื่ออายุได้ 2 ปี แต่นกที่ยังอายุไม่ถึงก็จะมีการสร้างรังก่อนเพื่อเรียนรู้ วางไข่และเลี้ยงลูกทีละ 2 ตัว ซึ่งพ่อแม่นกจะประสบปัญหาในการป้อนอาหารให้ลูก บางครั้งพ่อแม่นกอาจใช้วิธีวิ่งหนีเพื่อให้ลูกนกวิ่งตาม

เพนกวินเจนทู มีศัตรูตามธรรมชาติ เช่น แมวน้ำเสือดาว, สิงโตทะเล, ปลาฉลาม, วาฬเพชฌฆาต ลูกนกและไข่นกก็ตกเป็นอาหารของนกทะเลอย่างนกสกิวอาหรือเหยี่ยวคาราคาราได้Wildest Islands, สารคดีทางแอนนิมอลแพลนเน็ต ทางทรูวิชั่นส์: อาทิตย์ที่ 29 ธันวาคม 2556
 อิทธิพล 
ลินุกซ์เพนกวินเจนทูเป็นการแจกจ่ายลินุกซ์ที่ตั้งชื่อตามเพนกวินเจนทู เพื่อแสดงเจตจำนงว่าเจนทูลินุกซ์อยากที่จะเป็นระบบปฏิบัติการที่มีประสิทธิภาพสูง เหมือนกับเพนกวินเจนทูซึ่งเป็นเพนกวินที่ว่ายน้ำได้เร็วที่สุด

รูปภาพ
# สายโทไซ
สายโทไซ อาจหมายถึง
 สายโทไซ (เคียวโตะ) - เส้นทางรถไฟใต้ดินเทศบาลเคียวโตะ
 สายโทไซ (ซัปโปะโระ) - เส้นทางรถไฟฟ้าใต้ดินเทศบาลซัปโปะโระ
 โตเกียวเมโทร สายโตไซ
# อิสรีย์ นำพาเจริญ
อิสรีย์ นำพาเจริญ หรือ มะเหมี่ยว เป็นนักร้องชาวไทย และเป็นหนึ่งในสมาชิกวง "ทรีจี" สังกัดจีเอ็มเอ็ม แกรมมี่ ประกอบสมาชิกเกิร์ลกรุป 3 คนด้วยกันคือ กัลยา จิรชัยศักดิ์เดชา, อิสรีย์ นำพาเจริญ และ จุทามาศ วชิรเขื่อนขันธ์ แต่ปัจจุบันหมดสัญญากับทางแกรมมี่แล้ว 

นอกจากจะเป็นศิลปินแล้วยังเป็น "คอรัส" ให้กับศิลปินต่าง ๆ มากมาย ปัจจุบันเป็นนักร้องวง "2 is better than 1" สังกัด Classy ร่วมกับ อ.ขนุน-วัลลภ เจียรสถิตย์

 การศึกษา 
 ระดับมัธยมศึกษา โรงเรียนพระหฤทัยคอนแวนต์
 ระดับปริญญาตรี มหาวิทยาลัยอัสสัมชัญ

 ผลงาน 
 ในนามทรีจี 
 ปี ชื่ออัลบั้ม วันวางจำหน่าย รายชื่อเพลงในอัลบั้ม 2545 3G (ทรีจี) 31 มกราคม พ.ศ. 2545 อู้วว์
 อยากฟังชัดๆ
 คุณหนู
 ห่วง (มด)
 ไม่ได้รักเธอ
 รู้แล้วเหยียบไว้
 แค่กุมมือ (มะเหมี่ยว)
 น้ำเน่า
 Ah-Ha
 รักกันดีไหม (มุก)

 อัลบั้มพิเศษ 
 Cheer2 "Friendship" (ทรีจี)
 เพลง Cheer On
 เพลง ดอกไม้ ดวงดาว และอ้อมแขน
 เพลง มือจับมือ
 เพลง เล่นไม่เก่ง
 เพลง Mickey (มด)
 เพลง มาฝันกัน (มะเหมี่ยว)
 เพลง อย่าบอกว่าไม่รู้
 เพลง Boom (Remix)
 เพลง เกมน้ำใจ
 Cover Girl (ทรีจี)
 เพลง แด่คนคนนั้น
 เพลง One way or another

 ในนาม 2 is better than 1 
 ปี ชื่ออัลบั้ม วันวางจำหน่าย รายชื่อเพลงในอัลบั้ม 2545 2 is better than 1 5 สิงหาคม พ.ศ. 2556 Toys
 อย่าตัดพ้อ (Don't Compaln)
 คือ...ความรัก
 Umm...I Love You (Feat.ปรัชญ์ สุวรรณศร)
 A Song For You
 ถ้วยที่คิดถึง
 รูปเดิม...ยังสวย
 ชายนิรนาม
 คู่กัน
 หลอกใจตัวเอง
 ถ้ามีวันนี้

 อัลบั้มพิเศษ 
 อัลบั้ม "Live Show" (2556)

 ผลงานการแสดง 
 ละครเวที
 ละครเวทีเรื่อง "มนตร์รักเพลงสวรรค์" รับบทเป็น ซิสเตอร์มาการ์เร็ตต้า เปิดการแสดงที่โรงละครเมืองไทยรัชดาลัย วันที่ 1 เมษายน 2558 ถึง 26 เมษายน 2558
# สายนังโกพอร์ตทาวน์
สายนังโกพอร์ตทาวน์  หรือ นิวแทร็ม เป็นระบบขนส่งผู้โดยสารอัตโนมัติในนครโอซากะ ประเทศญี่ปุ่น ในระบบรถไฟใต้ดินเทศบาลโอซากะ

 สถานี 
ลำดับสถานีจุดเปลี่ยนเส้นทางP0913px สายชูโอ(C10)P10 P11 P12 P13 P14 P15 P16 P17 P1813px สายยตสึบาชิ (Y21)

 ระบบรถไฟฟ้า 
 100A ซีรีส์ (ตั้งแต่ ค.ศ. 1991)
 100 ซีรีส์ (ตั้งแต่ ค.ศ. 1981-2001)

 สถิติ 
 ระยะทาง 7.9 กิโลเมตร
 กระแสไฟฟ้า 600 โวลต์ กระแสตรง
 สีประจำเส้นทาง cerulean blue
 ตัวย่อ P
# แพ็ก เย-ริน
แพ็ก เย-ริน (26 มิถุนายน 2540 –) เป็นนักร้องชาวเกาหลีใต้ เป็นที่รู้จักในสถานะสมาชิกวง 15& ภายใต้สังกัดเจวายพีเอนเตอร์เทนเมนต์ 

อาชีพ

ก่อนการเปิดตัว

ในปี พ.ศ. 2550 เยรินได้ปรากฏในรายการสตาร์คิง ทางช่องเอสบีเอส เธอได้ร้องเพลง Listen ของบียอนเซ่ และเธอได้รับฉายาว่า อาร์แอนด์บีร่วมสมัยอัจฉริยะ 

การออดิชันเจวายพี และการฝึกอบรม
หลังจากการเธอปรากฏตัวในรายการสตาร์คิง เยรินได้ตัดสินใจที่จะไปออดิชันที่เจวายพีด้วยเพลง Listen และต่อมาเธอได้รับอันดับที่สองจากการออดิชัน โดยตอนนั้น อันดับที่หนึ่งเป็นของอูยอง ซึ่งต่อมาเขาได้เป็นสมาชิกของทูพีเอ็ม เธอใช้เวลาในการฝึกอบรมเป็นเวลา 5 ปี โดยระหว่างการฝึก เธอต้องบินไป-กลับระหว่างประเทศเกาหลีใต้กับสหรัฐอเมริกา

การเปิดตัว
วันที่ 25 กันยายน พ.ศ. 2555 ทางต้นสังกัดเจวายพีเอนเตอร์เทนเมนต์ได้เผยวิดีโอการเปิดตัวของศิลปินกลุ่มใหม่ โดยมีเวลาในคลิปประมาณ 40 วินาที โดยมีจีมิน และเธอได้ปรากฏตัวโดยทั้งคู่จะเดบิวต์ในฐานะ 15& ด้วยเพลง I Dream (ไอดรีม) และเปิดตัววันที่ 7 ตุลาคม พ.ศ. 2555 ผ่านทางรายการอินกิกาโย
# ฝ่าวิกฤติชั่วโมงนรก
ฝ่าวิกฤติชั่วโมงนรก เป็นภาพยนตร์อเมริกันแนวระทึกขวัญ ที่ออกฉายในปี ค.ศ. 2013 กำกับและเขียนโดย เอริค เฮียสเซเรอร์ นำแสดงโดย พอล วอล์คเกอร์ และ เจเนซิส โรดริเกวซ

en:Hours (2013 film)
ru:Считанные часы
ko:아워즈 (영화)
ja:ハリケーンアワー

 เนื้อเรื่องย่อ 
ก่อนเช้าวันที่ 29 สิงหาคม 2005 โนแลน เฮเยอร์ (พอล วอล์คเกอร์) มาถึงโรงพยาบาล
นิวออร์ลีนส์พร้อมด้วยภรรยา (เจเนซิส โรดริเกวซ) ที่ตั้งท้องซึ่งมีอาการคลอดก่อนกำหนด 
วันที่ควรเป็นวันแห่งความสุขที่สุดของโนแลน กลายเป็นสิ่งที่ควบคุมไม่ได้ 
เมื่อการคลอดผิดพลาดอย่างน่าเศร้า และเฮอริเคนแคทรีนาพัดกระหน่ำ
เข้าใส่โรงพยาบาลทำให้ต้องอพยพ ขณะที่โนแลนกับบุตรแรกเกิดที่ต้องใช้
เครื่องช่วยหายใจกำลังรอรถพยาบาลมารับ กระแสไฟเกิดขัดข้องและระดับน้ำ
ได้สูงขึ้นเรื่อยๆ โนแลนจึงต้องตัดสินใจบนความเป็นความตายในการฝ่าฝันวิกฤติ
เพื่อรักษาชีวิตของตัวเองและลูกสาวของเขาให้ได้

 นักแสดงนำ 
 พอล วอล์คเกอร์ รับบทเป็น โนแลน เฮเยอร์
 เจเนซิส โรดริเกวซ รับบทเป็น อบิเกล เฮเยอร์
 ทีเจ ฮัสซัน รับบทเป็น เจเรมี
 นิค โกเมซ รับบทเป็น เจอร์รี
 จู๊ด ลอมันน์ รับบทเป็น เกล็นน์

 แหล่งข้อมูลอื่นๆ
# วอริเออร์โอโรจิ 3
วอริเออร์โอโรจิ 3  หรือที่ในญี่ปุ่นรู้จักว่า Musō Orochi 2  เป็นภาคที่ 4 ต่อจากภาควอริเออร์โอโรจิ Z ในปี 2008 เกมที่ผสมระหว่าง Dynasty Warriors  กับ Samurai Warriors โดยมีบริษัท Tecmo Koei และOmega Force เป็นผู้สร้าง การเล่นนั้นเป็นรูปแบบของ Musou เกมนี้สามารถสับเปลี่ยนตัวละครระหว่างเล่นได้ โดยจะเลือกเล่นได้ 3 ตัว ผู้เล่นสามารถเลือกเนื้อเรื่องได้ 4 ฝ่ายคือ Shu (จ๊กก๊ก), Wu (ง่อก๊ก), Wei (วุยก๊ก) และ SW (ซามุไร)
# ฝอยขัดหม้อ
ฝอยขัดหม้อ  เป็นเหล็กกล้าคาร์บอนต่ำที่ถูกขูดเป็นฝอยละเอียดNancy  E. V.  Bryk. Steel Wool, เข้าถึงเมื่อ 29 ธันวาคม 2556, จาก How Products Are Made: http://www.madehow.com/Volume-6/Steel-Wool.htmlและปั่นรวมเป็นแผ่น ใช้ในการขัดทำความสะอาดไม้, โลหะ, เครื่องครัว หรือกระจก

เนื่องจากฝอยขัดหม้อมีเนื้อเหล็กเป็นฝอยละเอียด มีพื้นที่สัมผัสกับอากาศได้มาก ทำให้สามารถติดไฟแล้วลุกไหม้ให้ประกายเหมือนดอกไม้ไฟ จึงนิยมนำมาใช้เป็นเอฟเฟกต์ในการถ่ายภาพ หรือใช้เป็นเชื้อไฟในกรณีฉุกเฉินเนื่องจากติดไฟได้ง่ายแม้เปียกน้ำ และสามารถใช้เพียงประกายไฟ หรือแบตเตอรี่ (โดยนำฝอยขัดหม้อไปลัดวงจรให้เกิดความร้อนfatherPANIC. How to make sparks, flame, fire without matches or lighter... Battery = Fire, เข้าถึงเมื่อ 29 ธันวาคม 2556, จาก Youtube: http://www.youtube.com/watch?v=L60pzs7DiUE) เพื่อจุดไฟได้
# เทียนไข
เทียนไข หรือ เทียน เป็นวัสดุให้แสงสว่างที่ประกอบด้วยแท่งไข, ขี้ผึ้ง หรือพาราฟินที่ด้านในฝังไส้เทียนเอาไว้ ซึ่งเมื่อนำไฟไปจุดที่ไส้ จะทำให้ไขละลายซึมไปตามไส้ ระเหยเป็นก๊าซและติดไฟ ทำให้เกิดเปลวไฟที่ให้แสงสว่าง

การใช้งานเทียนไขส่วนใหญ่มักจะเป็นการให้แสงสว่างหรือความร้อน และสมัยโบราณก่อนจะมีนาฬิกา ยังมีการใช้เทียนไขจับเวลาอีกด้วย

 ประโยชน์ของเทียนไขกรมวิทยาศาสตร์บริการ (วศ.)

http://lib3.dss.go.th/fulltext/dss_j/2560_65_203_p31-33.pdf 

 เทียนให้แสงสว่าง ในเวลากาลงคืนที่ไฟดับหรือตามชนบทที่ไม่มีไฟฟ้ใช้ นิยมจุดเทียนเพื่อให้แสงสว่างเวลาอ่านหนังสือ นอกจากนี้แสงจากเปลวเทียนยังให้ควมรู้สึกสบายตา อบอุ่น ผ่อนคลาย จึงนิยมจุดเทียนเพื่อให้แสงสว่างบนโต๊ะอาหาร
 เทียนใช้ประกอบพิธีกรรมต่าง ๆ ไม่ว่าจะเป็นพระราชพิธีหรือศาสนพิธีต่าง ๆ เทียนถูกใช้เพื่อประกอบพิธีกรรม เช่น ประเพณีแห่เทียนพรรษาที่ถูกสืบทอดมายาวนานก็มีการแกะสลักเทียนอย่างวิจิตรงดงามถวายแด่พระสงฆ์ เพื่อให้พระสงฆ์ใช้ในช่วงเข้าพรรษาแสดงให้เห็นถึงศิลปวัฒนธรรมและประเพณีอันดีงามของไทย โดยใช้เทียนี้เป็นวัตถุดิบหลัก และแสงสว่างจากเปลวไฟบนเทียนถูกใช้เป็นสัญลักษณ์แทนการรู้แจ้งทางปัญญา
 เทียนใช้เป็นเครื่องประดับตกแต่ง นอกจากประโยชน์ใช้สอยแล้ว เทียนยังเป็นเครื่องประดับตกแต่งบ้าน แต่งสวน เพราะการออกแบบเทียนในปัจจุบันมีสีสันที่หลากหลาย มีรูปร่างรูปทรงต่าง ๆ ตามความต้องการนำไปใช้ประโยชน์
 เทียนให้ความร้อน ความอบอุ่น และเพื่อบำบัดรักษาโรค ตามร้านอาหารจะใช้เทียนเพื่ออุ่นอาหารเนื่องจากสามารถให้ควมร้อนได้ต่อเนื่องเป็นเวลานาน ความอบอุ่นและกลิ่นหอมจกเทียนยังช่วยบำบัดรักษาโรคได้ ทำให้ผ่อนคลายและลดคาวมเครียด ร้านสปาส่วนใหญ่จึงมักจุดเทียนหอมเพื่อสร้างบรรยากาศให้ลูกค้าผ่อนคลาย

 ประเภทของเทียน 

 เทียนเทเปอร์ (Taper Candle) คือเทียนที่ใช้ตกแต่งบนโต๊ะอหร หรือเทียนบูช เพื่อให้แสงสว่าง มีลักษณะเป็นแท่งเรียวยาว 
 เทียนลอยน้ำ (Floating Candle) คือเทียนที่เวลใช้จุดลอยบนน้ำเพื่อความสวยงม มีรูปทรงต่าง ๆ มากมาย เช่นดอกกุหลาบ ดอกลีลาวดี เป็นต้น  
 เทียนเจล (Gel Candle) คือเทียนที่มีความใสเหมือนเจลลี่ หรือวุ้น เนื้อเทียนมีความนิ่ม ใส่ภชนะที่มีความใสประเภทแก้ว รูปทรงต่าง ๆ นำวัสดุต่าง ๆ มาตกแต่ง ทำของที่ระลึก ตกแต่งบ้าน  
 เทียนพิลาร์ (Pillar Candle) เทียนขนดใหญ่รูปทรงต่าง ๆ เช่น รูปทรง สี่เหลี่ยม หกเหลี่ยม แปดเหลี่ยม พีระมิด ทรงกระบอก สามารถตั้งได้โดยไม่ต้องใช้เชิงเทียน ส่วนมากจะนิยมทั่วไป ใช้ประดับ ให้แสงสว่าง  
 เทียนภชนะ (Container Candle) คือเทียนที่เทในภชนะรูปทรงต่าง ๆ ไม่ว่าจะเป็น แก้วน้ำกระถางเซรามิก เพื่อให้มีกลิ่นหอมโดยการเติมน้ำมันหอมระเหยในเนื้อเทียน  
 เทียนทีไลท์ (Tea Light Candle) คือเทียนที่ใส่ภชนะทรงเหลี่ยมหรือทรงกลม ใส่ในภาชนะโลหะ ใช้จุดให้ความร้อน นิยมใช้จุดใต้เตาน้ำมันหอมระเหยให้เกิดกลิ่นหอมหรือจุดอุ่นอาหาร
# โตเกียวเมโทรสายฮิบิยะ
โตเกียวเมโทรสายฮิบิยะ เป็นเส้นทางรถไฟฟ้าในระบบ โตเกียวเมโทร กรุงโตเกียว ประเทศญี่ปุ่น โดยชื่อเส้นทางมีที่มาจากย่านฮิบิยะ ซึ่งเป็นพื้นที่ที่เส้นทางตัดผ่าน

 ระบบรถไฟฟ้า 
 โตเกียวเมโทร 13000 ซีรีส์ (ตั้งแต่ ค.ศ. 2016)
 โทบู 70000 ซีรีส์ (ตั้งแต่ ค.ศ. 2017)

 TRTA 3000 ซีรีส์ (ตั้งแต่ ค.ศ. 1961 - 1994)
 โตเกียวเมโทร 03 ซีรีส์ (ตั้งแต่ ค.ศ. 1988 - 2020)
 โทบู 2000 ซีรีส์ (ตั้งแต่ ค.ศ. 1962 - 1993)
 โทบู 20000 ซีรีส์ (ตั้งแต่ ค.ศ. 1988 - 2020)
 Tokyu 7000 ซีรีส์ (ตั้งแต่ ค.ศ. 1964 - 1991)
 โตเกียว 1000 ซีรีส์ (ตั้งแต่ ค.ศ. 1991 - 2013)